smcproject/ml-wiki-sentences huggingface dataset:
Sukumaran കണ്ണും കരളും (1962) വിയർപ്പിൻറെ വില (1962) ഭാര്യ (1962) കൃഷ്ണകുചേല (1961) അരപ്പവൻ (1961)....
വെട്ടുകാരൻ രാമു മുടിയനായ പുത്രൻ (1961)....
രാജശേഖരൻ പിള്ള ഉണ്ണിയാർച്ച (1961)...
ആരോമൽ ചേകവർ മിന്നൽപ്പടയാളി (1959) ചതുരംഗം (1959) നായരു പിടിച്ച പുലിവാൽ (1958).....
ചന്ദ്രൻ ലില്ലി (1958) മിന്നുന്നതെല്ലാം പൊന്നല്ല (1957) [അച്ഛനും മകനും]] (1957) തസ്കരവീരൻ (1957) ദേവ സുന്ദരി (1957) അവർ ഉണരുന്നു (1956) കാലം മാറുന്നു (1955) നീലക്കുയിൽ (1954).....
ശ്രീധരൻ നായർ സ്നേഹസീമ (1954)....
ജോണി ആശാദീപം (1953) ലോകനീതി (1953) തിരമാല (1953) ആത്മസഖി (1952) ത്യാഗസീമ (1951) (unreleased film) ഇതും കാണുക അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Sathyan
സത്യൻ അന്തിക്കാട് ഇംഗ്ലീഷ് വിലാസം https://ml.wikipedia.org/wiki/Sathyan_Anthikkad
മലയാളചലച്ചിത്ര സംവിധായകൻ.
ജീവിതഗന്ധിയായ ഒട്ടേറെ ചിത്രങ്ങൾ സംവിധാനം ചെയ്തു.
മലയാളികളെ ചിരിപ്പിക്കുകയും, ചിന്തിപ്പിക്കുകയും ചെയ്യുന്ന സംവിധായകനാണ് സത്യൻ അന്തിക്കാട് .
ജീവിതത്തിലെ പല വിഷമഘട്ടങ്ങളേയും നർമ്മത്തിലൂടെ അവതരിപ്പിക്കാൻ കഴിഞ്ഞത് അദ്ദേഹത്തിന്റെ പ്രത്യേകതയാണ്, കൂടാതെ സത്യൻ അന്തിക്കാട് തന്റെ  ഒരോ സിനിമയിലൂടെയും ഓരോ സന്ദേശവും  മലയാളികൾക്കായി പകർന്നു നൽകുന്നു.
1986- ടി പി ബാലഗോപാലൻ എം എ എന്ന സിനിമയിലൂടെയാണ് ശ്രീനിവാസൻ തിരക്കഥാകൃത്ത് എന്ന നിലയിൽസത്യൻ അന്തിക്കാടൈനോട്  ഒന്നിയ്ക്കുന്നത്.
പിന്നീട് സന്മനസ്സുള്ളവർക്ക്‌ സമാധാനം , നാടോടിക്കാറ്റ് , പട്ടണപ്രവേശം ...
എന്നിങ്ങനെ നിരവധി സൂപ്പർഹിറ്റുകൾ ഈ കൂട്ടുകെട്ടിൽ ഉണ്ടായി.
ഇന്നസെന്റ് , നെടുമുടി , ശ്രീനിവാസൻ , കെപിഎസി ലളിത , ഒടുവിൽ ഉണ്ണികൃഷ്ണൻ , മാമുക്കോയ , ശങ്കരാടി തുടങ്ങിയവർ ഇദ്ദേഹത്തിന്റെ   സിനിമകളിലെ സ്ഥിരം അഭിനേതാക്കൾ ആയിരുന്നു.
മോഹൻലാൽ , ജയറാം എന്നിവരാണ് അധികം ചിത്രങ്ങളിൽ നായകനായിട്ടുള്ളത് ജനനം
1954 നവംബർ  3 -ന്‌ കേരളത്തിലെ തൃശ്ശൂർ ജില്ലയിലെ അന്തിക്കാട്‌ ഗ്രാമത്തിൽ ജനിച്ചു.
1973-ൽ രേഖ സിനി ആർട്സിന്റെ സഹസംവിധായകനായി അദ്ദേഹം മലയാള സിനിമയിൽ എത്തി.
സ്വതന്ത്ര സംവിധായകനാകുന്നത് 1981-ൽ ചമയം എന്ന ചിത്രത്തിലൂടെയാണ്.
എന്നാൽ ആ സിനിമ ആ സിനിമ റിലീസായില്ലഒരു മികച്ച ഗാനരചയിതാവ്‌ എന്ന നിലയിലായിരുന്നു അദ്ദേഹം പ്രശസ്തനായത്‌.
ഇപ്പോൾ അദ്ദേഹം സ്വതന്ത്ര സംവിധാനത്തോടൊപ്പം ഗാനരചനയും നിർവഹിച്ചു പോരുന്നു.
അമ്പതാമത്തെ ചിത്രം കഥ തുടരുന്നു ആയിരുന്നു.
നം വർഷം ചിത്രം അഭിനേതാക്കൾ 1.
1982 കുറുക്കന്റെ കല്യാണം സുകുമാരൻ , ജഗതി , മാധവി , മോഹൻലാൽ 2.
1983 കിന്നാരം സുകുമാരൻ , നെടുമുടി വേണു , പൂർണ്ണിമ ജയറാം , മമ്മൂട്ടി (അതിഥിതാരം) 3.
മണ്ടന്മാർ ലണ്ടനിൽ സുകുമാരൻ , നെടുമുടി വേണു , ജലജ 4.
1984 വെറുതെ ഒരു പിണക്കം നെടുമുടി വേണു , പൂർണ്ണിമ ജയറാം 5.
അപ്പുണ്ണി നെടുമുടി വേണു , ഭരത് ഗോപി , മോഹൻലാൽ , മേനക 6.
കളിയിൽ അൽപ്പം കാര്യം മോഹൻലാൽ , റഹ്‌മാൻ , ജഗതി ശ്രീകുമാർ , ലിസി 7.
അടുത്തത് റഹ്‌മാൻ , മോഹൻലാൽ 8.
1985 അദ്ധ്യായം ഒന്നു മുതൽ മോഹൻലാൽ , മാധവി 9.
ഗായത്രിദേവി എന്റെ അമ്മ ഭരത് ഗോപി , റഹ്‌മാൻ , സീമ 10.
1986 പപ്പൻ പ്രിയപ്പെട്ട പപ്പൻ റഹ്‌മാൻ , മോഹൻലാൽ , ലിസി 11.
ടി.പി. ബാലഗോപാലൻ എം.എ. മോഹൻലാൽ , ശോഭന 12.
ഗാന്ധിനഗർ 2nd സ്ട്രീറ്റ്‌ മോഹൻലാൽ , മമ്മൂട്ടി , ശ്രീനിവാസൻ , കാർത്തിക 13.
സന്മനസ്സുള്ളവർക്ക്‌ സമാധാനം മോഹൻലാൽ , ശ്രീനിവാസൻ , കാർത്തിക 14.
1987 ശ്രീധരന്റെ ഒന്നാം തിരുമുറിവ് മമ്മൂട്ടി , ശ്രീനിവാസൻ , നീന കുറുപ്പ്‌ 15.
നാടോടിക്കാറ്റ് മോഹൻലാൽ , ശ്രീനിവാസൻ , തിലകൻ , ശോഭന , ഇന്നസെന്റ് 16.
1988 കുടുംബപുരാണം ബാലചന്ദ്രമേനോൻ , തിലകൻ , അംബിക 17.
പട്ടണപ്രവേശം മോഹൻലാൽ , ശ്രീനിവാസൻ , കരമന , തിലകൻ , അംബിക 18.
പൊന്മുട്ടയിടുന്ന താറാവ്‌ ശ്രീനിവാസൻ , ജയറാം , ഉർവ്വശി 19.
1989 ലാൽ അമേരിക്കയിൽ പ്രേംനസീർ , മോഹൻലാൽ 20.
വരവേൽപ്പ്‌ മോഹൻലാൽ , ശ്രീനിവാസൻ , മാമുക്കോയ , രേവതി 21.
അർത്ഥം മമ്മൂട്ടി , ജയറാം , ശ്രീനിവാസൻ , പാർവതി 22.
മഴവിൽക്കാവടി ജയറാം , ഇന്നസെന്റ്‌ , സിത്താര , ഉർവ്വശി 23.
1990 സസ്നേഹം ബാലചന്ദ്രമേനോൻ , ശോഭന 24.
കളിക്കളം മമ്മൂട്ടി , ശ്രീനിവാസൻ , ശോഭന 25.
തലയണമന്ത്രം ശ്രീനിവാസൻ , ജയറാം , ഉർവ്വശി 26.
1991 എന്നും നന്മകൾ ശ്രീനിവാസൻ , ജയറാം , ശാന്തികൃഷ്‌ണ 27.
കനൽക്കാറ്റ് മമ്മൂട്ടി , ഉർവ്വശി , ജയറാം (അതിഥി) 28.
സന്ദേശം ശ്രീനിവാസൻ , ജയറാം , തിലകൻ , ശങ്കരാടി , മാമുക്കോയ , സിദ്ദിഖ്‌ 29.
1992 മൈ ഡിയർ മുത്തച്ഛൻ തിലകൻ , ജയറാം , ശ്രീനിവാസൻ 30.
സ്നേഹസാഗരം മുരളി , മനോജ്‌ കെ. ജയൻ , ഉർവ്വശി 31.
1993 സമൂഹം സുഹാസിനി , സുരേഷ്‌ ഗോപി , മനോജ്‌ കെ. ജയൻ , ശ്രീനിവാസൻ , ഉണ്ണി ശിവപാൽ 32.
ഗോളാന്തര വാർത്ത മമ്മൂട്ടി , ശ്രീനിവാസൻ , ശോഭന 33.
1994 സന്താനഗോപാലം ബാലചന്ദ്രമേനോൻ , തിലകൻ 34.
പിൻഗാമി മോഹൻലാൽ , തിലകൻ , സുകുമാരൻ , കനക 35.
1995 നം1 സ്നേഹതീരം ബാഗ്ലൂർ നോർത്ത്‌ മമ്മൂട്ടി , ഇന്നസെന്റ് , പ്രിയ രാമൻ 36.
1996 തൂവൽ കൊട്ടാരം ജയറാം , മഞ്ജു വാര്യർ , സുകന്യ 37.
1997 ഇരട്ടക്കുട്ടികളുടെ അച്ഛൻ ജയറാം , മഞ്ജു വാര്യർ 38.
ഒരാൾ മാത്രം മമ്മൂട്ടി , ശ്രീനിവാസൻ 39.
1999 വീണ്ടും ചില വീട്ടുകാര്യങ്ങൾ ജയറാം , തിലകൻ , സംയുക്ത വർമ്മ 40.
2000 കൊച്ചു കൊച്ചു സന്തോഷങ്ങൾ ജയറാം , ലക്ഷ്മി ഗോപാലസ്വാമി 41 2001 നരേന്ദ്രൻ മകൻ ജയകാന്തൻ വക കുഞ്ചാക്കോ ബോബൻ , ശ്രീനിവാസൻ , സംയുക്ത വർമ്മ , അസിൻ 42.
2002 യാത്രക്കാരുടെ ശ്രദ്ധയ്ക്ക്‌ ജയറാം , ഇന്നസെന്റ് , സൗന്ദര്യ 43.
2003 മനസ്സിനക്കരെ ജയറാം , ഷീല , നയൻ താര , ഇന്നസെന്റ്‌ 44.
2005 അച്ചുവിന്റെ അമ്മ ഉർവ്വശി , മീരാ ജാസ്മിൻ , സുനിൽ കുമാർ(നരേൻ) , ഇന്നസെന്റ് 45.
2006 രസതന്ത്രം മോഹൻലാൽ , മീരാ ജാസ്മിൻ , ഭരത് ഗോപി , ഇന്നസെന്റ് 46.
2007 വിനോദയാത്ര ദിലീപ്‌ , മീരാ ജാസ്മിൻ , മുകേഷ്‌ , ഇന്നസെന്റ് 47.
2008 ഇന്നത്തെ ചിന്താവിഷയം മോഹൻലാൽ , മീരാ ജാസ്മിൻ , മുകേഷ്‌ , ഇന്നസെന്റ് 48.
2009 ഭാഗ്യദേവത ജയറാം , നരേൻ , കനിഹ , നെടുമുടി വേണു , ഇന്നസെന്റ് , കെ.പി.ഏ.
സി.ലളിത 49.
2010 കഥ തുടരുന്നു ജയറാം , മംത മോഹൻദാസ് , ഇന്നസെന്റ് , കെ.പി.ഏ.
സി.ലളിത 50 2011 സ്നേഹവീട് മോഹൻലാൽ , ഷീല , ഇന്നസെന്റ് , കെ.പി.ഏ.
സി.ലളിത 51 2012 പുതിയ തീരങ്ങൾ നെടുമുടി വേണു , നിവിൻ പോളി , നമിത പ്രമോദ് 52 2013 ഒരു ഇന്ത്യൻ പ്രണയകഥ ഫഹദ് ഫാസിൽ , ഇന്നസെന്റ് , പ്രകാശ് ബാരെ , അമലാ പോൾ 53 2015 എന്നും എപ്പോഴും മോഹൻലാൽ , ഇന്നസെന്റ് , മഞ്ജു വാര്യർ 54 2017 ജോമോന്റെ സുവിശേഷങ്ങൾ ദുൽഖർ , മുകേഷ് , അനുപമ 55 2018 ഞാൻ പ്രകാശൻ ഫഹദ് ഫാസിൽ , ശ്രീനിവാസൻ , നിഖില വിമൽ , അഞ്ജു കുര്യൻ 56 2022 മകൾ ജയറാം , മീരാ ജാസ്മിൻ , ദേവിക 57 2022 പേരിട്ടില്ല മമ്മൂട്ടി , [[]], [[]]
ഗാനരചയിതാവ്‌ പട്ടണത്തിൽ സുന്ദരൻ (2003) വീണ്ടും ചില വീട്ടുകാര്യങ്ങൾ (1999) തൂവൽകൊട്ടാരം (1996) അസ്ത്രം (1983) കുറുക്കന്റെ കല്യാണം (1982) ആരതി (1981) ഞാൻ എകനാണ്‌ മണ്ടന്മാർ ലണ്ടനിൽ (1983) സരിത (1977) കഥകൾ ഇന്നത്തെ ചിന്താവിഷയം (2008) രസതന്ത്രം (2006) ശ്രീധരന്റെ ഒന്നാം തിരുമുറിവ്‌ (1987) സന്മനസ്സുള്ളവർക്ക്‌ സമാധാനം (1986) സഹസംവിധായകൻ ആരതി (1981) (സംവിധായകൻ :പി. ചന്ദ്രകുമാർ) അധികാരം (1980) (സംവിധായകൻ :പി. ചന്ദ്രകുമാർ) അഗ്നി പർവ്വതം (1979)(സംവിധായകൻ :പി. ചന്ദ്രകുമാർ) കുടുംബം
ഭാര്യ: നിർമ്മല സത്യൻ മക്കൾ: അരുൺ, അഖിൽ, അനൂപ്‌ അവലംബം
സത്യൻ അന്തിക്കാട്
സത്യാനന്ദ സരസ്വതി ഇംഗ്ലീഷ് വിലാസം https://ml.wikipedia.org/wiki/Sathyananda_Saraswathi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സത്യാനന്ദ സരസ്വതി (സെപ്റ്റംബർ 22, 1935 – നവംബർ 23, 2006) ചെങ്കോട്ടു കോണം സ്വാമി എന്ന പേരിലും അറിയപ്പെടുന്നു .
ഹിന്ദു സന്യാസിയും,സാമുദായിക നേതാവുമായിരുന്നു സത്യാനന്ദ സരസ്വതി .
ഹിന്ദു ഐക്യവേദി എന്ന സംഘടനയുടെ സ്ഥാപകനും , മരണം  വരെ അതിന്റെ അദ്ധ്യക്ഷനുമായിരുന്നു അദ്ദേഹം.
2000 - ആണ്ടിൽ തിരുവനന്തപുരത്ത്  വച്ച് ശതകോടി അർച്ചന അദ്ദേഹം നടത്തിയിരുന്നു.1981 -ൽ  അദ്ദേഹം  ശ്രീ രാമദാസ മിഷൻ സ്ഥാപിച്ചു .1996 ൽ  ഗുരുവായൂരിലെ ദേവസ്വം ബില്ലിനെതിരെ നടന്ന സമരങ്ങൾക്ക് അദ്ദേഹം  നേതൃത്വം നല്കി.
തിരുവനന്തപുരം ജില്ലയിൽ അണ്ടൂർകോണം വില്ലേജിൽ മംഗലത്ത് ഭവനത്തിൽ ശ്രീ മാധവൻപിള്ളയുടെയും ശ്രീമതി തങ്കമ്മയുടെയും രണ്ടാമത്തെ പുത്രനായി  1935 സെപ്റ്റംബർ 22 നു ജനനം.
ശേഖരൻ നായർ എന്നായിരുന്നു പൂർവാശ്രമത്തിലെ നാമം.
പോത്തൻകോട് എൽ.പി സ്കൂൾ , കൊയ്ത്തൂർകോണം ഈശ്വര വിലാസം യു.പി സ്കൂൾ , കണിയാപുരം മുസ്ലിം ഹൈസ്കൂൾ , തിരുവനന്തപുരം മഹാത്മാഗാന്ധി  കോളേജ് , ഗവ.
ട്രെയിനിംഗ് കോളേജ് എന്നിവിടങ്ങളിൽ വിദ്യാഭ്യാസം പൂർത്തിയാക്കി.
സാമ്പത്തികശാസ്ത്രം,ചരിത്രം എന്നിവയിൽ ബിരുദങ്ങൾ അദ്ദേഹം കരസ്ഥമാക്കി .
പഠനം പൂർത്തിയാക്കിയതിനു ശേഷം കുറച്ചു നാൾ അദ്ദേഹം തുണ്ടത്തിൽ മാധവ വിലാസം സ്കൂളിൽ അധ്യാപകനായി ജോലി നോക്കിയിട്ടുണ്ട് .
പ്രവർത്തനങ്ങൾ ശബരിമല ക്ഷേത്രവുമായി ബന്ധപെട്ടു നിലയ്ക്കൽ സമരത്തിന്‌ അദ്ദേഹത്തിന്റെ നേതൃത്വത്തിൽ പ്രക്ഷോഭങ്ങൾ സംഘടിപ്പിച്ചു ഗുരുവായൂർ, ശബരിമല ക്ഷേത്രങ്ങളിൽ നടന്ന സമരങ്ങൾക്ക് അദ്ദേഹം നേതൃത്വം നൽകി.
53 ഹിന്ദു സംഘടനകളെ ഉൾപ്പെടുത്തി ഹിന്ദു ഐക്യവേദി എന്ന  സംഘടന രൂപീകരിച്ചു.
സ്വാമിജിയെ അറിയുക ,  ഡോ. ബി ബാലചന്ദ്രൻ എഴുതിയ പുസ്തകത്തിൽ നിന്നും ശേഖരിച്ചത് പുറത്തേയ്ക്കുള്ള കണ്ണികൾ
http://srdm.in/jagadguru-swami-sathyananda-saraswathi Archived 2013-12-07 at the Wayback Machine .
സത്യേന്ദ്രനാഥ ടാഗോർ
ഇന്ത്യൻ സിവിൽ സർവീസിൽ ചേർന്ന ആദ്യ ഇന്ത്യക്കാരനാണ് Satyendranath Tagore ( / ʃ ə ˈ t ɛ n d r ə n ɑː t t æ ˈ ɡ ɔːr / ; ബംഗാളി : সত্যেন্দ্রনাথ ঠাকুর ; [ʃɔt̪ɛnd̪ronat̪ʰ ʈʰakur ] ) (1 ജൂൺ 1842 – 9 ജനുവരി 1923).
എഴുത്തുകാരൻ, സംഗീതസവിധായകൻ, ഭാഷാപണ്ഡിതൻ എന്നീ നിലകളിൽ പ്രശസ്തനായ അദ്ദേഹം ബ്രിട്ടീഷ് ഭരണകാലത്ത് സ്ത്രീശാക്തീകരണത്തിനായി വലിയ സംഭാവനകൾ നൽകിയ വ്യക്തിയാണ്.
രബീന്ദ്രനാഥ് ടാഗോറിന്റെ മൂത്ത സഹോദരനായ ദേബേന്ദ്രനാഥ് ടാഗോറിന്റെ രണ്ടാമത്തെ മകനാണ് സത്യേന്ദ്രനാഥ് ടാഗോർ.
സംസ്‌കൃതവും ഇംഗ്ലീഷും അദ്ദേഹം വീട്ടിൽ വച്ചാണ് അഭ്യസിച്ചത്.
അന്നത്തെ സമ്പ്രദായമനുസരിച്ച് 1859 -ൽ ബാലവിവാഹത്തിന്റെ ഭാഗമായി അദ്ദേഹം ജ്ഞാനദനന്ദിനിദേവിയെ വിവാഹം ചെയ്തു.
അതേവർഷം അദ്ദേഹവും കേശുഭ് ചുന്ദർ സെനും തന്റെ പിതാവിനൊപ്പം ശ്രീലങ്ക സന്ദർശിക്കാൻ പോയി.
അവലംബം പുറത്തേക്കുള്ള കണ്ണികൾ Works by or about സത്യേന്ദ്രനാഥ ടാഗോർ at Internet Archive സത്യേന്ദ്രനാഥ ടാഗോർ public domain audiobooks from LibriVox
സത്യേന്ദ്രൻ ഇംഗ്ലീഷ് വിലാസം https://ml.wikipedia.org/wiki/Sathyendran
ആകാശവാണി ഡൽഹി വാർത്താ വിഭാഗത്തിലെ മലയാളം വാർത്താ അവതാരകനും വിവർത്തകനുമായിരുന്നു സത്യേന്ദ്രൻ .
നടനും നാടക സംവിധായകനും കൂടിയായ ഇദ്ദേഹം, 1964 മുതൽ 1990 വരെ ഡൽഹിയിൽ നിന്നുള്ള മലയാളം വാർത്തകൾ വായിച്ചു.
തുടർന്ന്, 2005 വരെ കാഷ്വൽ അവതാരകനായും വാർത്തകൾ വായിച്ചു .
അഭിനേത്രി കൂടിയായ രാധാദേവിയാണ് ഭാര്യ.
ബാദൽ സർക്കാരിന്റേതടക്കമുള്ളവരുടെ നാടകങ്ങൾ വിവർത്തനം ചെയ്ത്, രംഗത്ത് അവതരിപ്പിച്ചിട്ടുണ്ടു്.
ഡൽഹിയിലെ മലയാള നാടകരംഗത്തിന് നൽകിയ സംഭാവനകൾക്ക് 2016-ൽ 'ജനസംസ്കൃതി' രണ്ടുപേരെയും ആദരിച്ചു.
എൻ.ബി.റ്റി പ്രസിദ്ധീകരിച്ച വിവർത്തനങ്ങൾ :
കഥാഭാരതി, മങ്ങി മറഞ്ഞ ചിത്രം, തുള്ളിയും കടലും, മിത്രമായ മിത്രം, ഗംഗാ ചിരോനിയുടെ ചിറക്, ജീവഗീതം.
സത്യേന്ദ്ര ചന്ദ്ര മിത്ര ഇംഗ്ലീഷ് വിലാസം https://ml.wikipedia.org/wiki/Satyendra_Chandra_Mitra
1916-ൽ യുഗാന്തർ പാർട്ടിയിൽ ഒരു വിപ്ലവകാരിയെന്ന നിലയിൽ രാഷ്ട്രീയജീവിതം ആരംഭിച്ച ഒരു സ്വാതന്ത്ര്യ സമര സേനാനിയായിരുന്നു സത്യേന്ദ്ര ചന്ദ്ര മിത്ര (23 ഡിസംബർ 1888 - ഒക്ടോബർ 27, 1942) .
കേന്ദ്ര നിയമസഭയിലെ സ്വരാജ് പാർട്ടിയിൽ ചീഫ് വിപ്പ് ആയി തിരഞ്ഞെടുക്കപ്പെട്ടു.
പിന്നീട് ബർമ്മയിലെ മൻഡാല ജയിലിൽ നേതാജി സുഭാഷ് ചന്ദ്രബോസിനൊപ്പം ജയിലിലടയ്ക്കപ്പെട്ടു (1923-25).
1927-ൽ ഇദ്ദേഹം സെൻട്രൽ ലെജിസ്ലേറ്റീവ് അസംബ്ലിയിലേക്ക് തിരഞ്ഞെടുക്കപ്പെട്ടു.
1927-28-ൽ പാർലമെന്ററി അംഗങ്ങൾ ചേർന്ന് പ്രായപൂർത്തിയായ പെൺകുട്ടികളെയും ആൺകുട്ടികളെയും വിവാഹം കഴിക്കാൻ തയ്യാറാക്കുകയും അംഗീകരിക്കുകയും ചെയ്തു.
11929-ൽ ശൈശവ വിവാഹ നിരോധന നിയമമായി ഇത് മാറി.
സാർഡ നിയമമായിട്ടാണ് ഇത് അറിയപ്പെടുന്നത്.
പിന്നീട് 1937-ൽ ബംഗാൾ ലെജിസ്ലേറ്റീവ് കൗൺസിലിന്റെ പ്രസിഡന്റായി.
ഇത് ബംഗാൾ നിയമനിർമ്മാണത്തിന്റെ ഉപരിസഭയായിരുന്നു.
1942 ഒക്ടോബർ 27-നാണ് ഇദ്ദേഹം മരിച്ചത്.
ഭാര്യ ഉമമിത്രയ്ക്കു പിന്നിലായി ഒരേ ഒരു മകൻ അരോട്ടി ദത്തും മരണമടഞ്ഞു..
സത്യേന്ദ്രനാഥ് ബോസു ഇംഗ്ലീഷ് വിലാസം https://ml.wikipedia.org/wiki/Satyendranath_Bosu Anushilan Samiti
സത്യേന്ദ്രനാഥ് ബോസു (ബംഗാളി: സത്യേന്ദ്രനാഥ് ബോസ് അഥവാ സത്യൻ ബോസ്) (1882 ജൂലൈ 30 - 1908 നവംബർ 1908),ഒരു ഇന്ത്യൻ ബംഗാളി വിപ്ലവകാരിയായിരുന്നു  1908 ഓഗസ്റ്റ് 31-ന് ആലിപ്പൂർ സെൻട്രൽ ജയിലിലെ ജയിൽ ആശുപത്രിയിൽ കനയിലാൽ ദത്തയുമായി ചേർന്ന് നടത്തിയ ബ്രിട്ടീഷുകാരെ അനുകൂലിച്ചിരുന്ന നാരായണനാഥ് ഗോസ്വാമിയുടെ  കൊലപാതകത്തിന് ബ്രിട്ടീഷുകാർ ശിക്ഷിച്ചു.
, 1908 നവംബർ 21 ന് സത്യേന്ദ്രാ നാഥ ബോസുവിനെ  തൂക്കിലേറ്റപ്പെട്ടു.
1882 ജൂലൈ 30 ന് പശ്ചിമ ബംഗാളിലെ മിഡ്നാപൂർ ജില്ലയിൽ (ഇപ്പോൾ പാസിം മിഡ്നാപൂരിൽ ) ജനിച്ചു.
അച്ഛൻ അഭയ ചരൺ ബോസു മിഡ്നാപൂർ കോളേജിലെ പ്രൊഫസറായിരുന്നു.
1850 കാലഘട്ടത്തിൽ അദ്ദേഹം മിഡ്നാപൂരിൽ താമസമാക്കി.
പിന്നീട് ഇത് സത്യേന്ദ്രനാഥിന്റെ വാസസ്ഥലമായിത്തീർന്നു.
അഭയ ചരണിന് അഞ്ച് മക്കൾ ഉണ്ടായിരുന്നു (ജ്ഞാനേന്ദ്ര നാഥ്, സത്യേന്ദ്രനാഥ്, ഭൂപേന്ദ്രനാഥ്, സുബോദ് കുമാർ, മറ്റൊരു ആൺകുട്ടി), മൂന്നു പെൺമക്കൾ.
പത്ത് വയസ്സ് ജൂനിയർ ആയിരുന്നെങ്കിലും, ശ്രീ അരബിന്ദോയുടെ അമ്മാവനാണ് സത്യേന്ദ്രനാഥ്.
ബോസു കുടുംബം ആദ്യം നോർത്ത് 24 പർഗാനാസ് ജില്ലയിലെ ബോറൽ ഗ്രാമത്തിൽ നിന്നും ആരംഭിച്ചു.
ബാബു രാജ് നാരായൺ ബോസുവിന്റെ പിൻഗാമികളും.
ബാബുരാജ് നാരായൺ ബോസുവിന്റെ പിതാവ്, ബാബു നന്ദു കിഷോർ ബോസു, രാജാ റാം മോഹൻ റോയിയുടെ ശിഷ്യനായിരുന്നു.
ബ്രഹ്മോയിസത്തിനു വേണ്ടി പ്രവർത്തിച്ച കുടുംബത്തിൽ ആദ്യ വ്യക്തിയായിരുന്നു അദ്ദേഹം.
ബാബു നന്ദു കിഷോർക്ക് മൂന്ന് ആൺമക്കളുണ്ട്.
ബാബുരാജ് നാരായണൻ മൂത്തതായിരുന്നു.
ബാബു രാജ് നാരായണന്റെ ഭക്തിയും അക്ഷരാഭ്യാസമുള്ള ഒരു മനുഷ്യനെന്ന ബഹുമതി വ്യാപകമായിരുന്നു.
ഇതുകൂടാതെ, ആദി ബ്രഹ്മസമാജത്തിന്റെ ഒരു പ്രമുഖ അംഗമായിരുന്നു അദ്ദേഹം, അന്നത്തെ ഹിന്ദു കോളേജിലെ സീനിയർ പണ്ഡിതനായിരുന്നു.
മദൻമോഹൻ, അഭയ ചരൺ എന്നിവരായിരുന്നു അദ്ദേഹത്തിന്റെ രണ്ട് ഇളയ സഹോദരന്മാർ.
1850-ൽ ബാബു രാജ് നാരായണൻ തന്റെ രണ്ട് ഇളയ സഹോദരന്മാരോടൊപ്പം തന്റെ പൂർവികഗ്രാമങ്ങൾ ഉപേക്ഷിച്ച് മിഡ്നാപൂരിലെത്തി.
അവിടത്തെ സ്കൂളിൽ ഹെഡ്മാസ്റ്റർ ആയി നിയമിക്കപ്പെട്ടു.
1867-ൽ ഗവൺമെന്റ് സർവീസിൽ നിന്നും വിരമിച്ചതിനുശേഷം കുറച്ചു കാലം കഴിഞ്ഞു കൊൽക്കത്തയിൽ വന്നു.
പിന്നീട് 1880 -ൽ ദിയോഘറിൽ കുടുംബത്തോടൊപ്പം താമസിച്ചു.
1899- ൽ അദ്ദേഹം അന്തരിച്ചു.
ചിത്രശാല The revolver used by Kanailal Dutta to shoot Narendranth Goswami Muraripukur Garden House of Barin Ghosh Muraripukur Garden House of Barin Ghosh Kanailal Dutta and Satyen Bosu arrested after murder of Naren Goswami Kanailal Dutta and Satyen Bosu arrested after murder of Naren Goswami ഇതും കാണുക Indian Independence Movement Indian nationalism Revolutionary movement for Indian independence അവലംബം ബാഹ്യ ലിങ്കുകൾ Hitendra Patel, Khudiram Bose: Revolutionary Extraordinaire
സത്യേന്ദ്രനാഥ് ബോസ് ഇംഗ്ലീഷ് വിലാസം https://ml.wikipedia.org/wiki/Satyendra_Nath_Bose ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ഇന്ത്യൻ ഭൗതികശാസ്ത്രജ്ഞനാണ് സത്യേന്ദ്രനാഥ് ബോസ് (Satyendra Nath Bose) .
ബോസ്‌- ഐൻസ്റ്റൈൺ സ്റ്റാറ്റിസ്റ്റിക്സ് , ദ്രവ്യത്തിന്റെ അഞ്ചാമത്തെ അവസ്ഥയായ ബോസ്‌-ഐൻസ്റ്റൈൻ കണ്ടൻസേറ്റ്‌ എന്നിവ എസ്‌.
എൻ.ബോസിന്റെ പേരിലറിയപ്പെടുന്ന ഭൗതിക ശാസ്‌ത്ര സംഭാവനകളാണ്‌.
ബാല്യം, കൌമാരം, വിദ്യാഭ്യാസം
1894 ജനവരി ഒന്നിന്‌ കൊൽക്കത്തയിലെ ഗോവാബാഗനിൽ അദ്ദേഹം ജനിച്ചു.
ഈസ്റ്റ്‌ ഇന്ത്യ റെയിൽവെയുടെ എഞ്ചിനിയറിങ്‌ വിഭാഗത്തിൽ ഉദ്യോഗസ്ഥനായിരുന്ന കൊൽക്കൊത്ത സ്വദേശി സുരേന്ദ്രനാഥ്‌ ബോസായിരുന്നു പിതാവ്‌.
അമ്മ ആമോദിനി ദേവി.
സത്യേന്ദ്രനാഥിന്‌ താഴെ ആറ്‌ പെൺമക്കൾ.
കുട്ടിക്കാലത്ത്‌ സത്യയെൻബോസ്‌ എന്നാണ്‌ എല്ലാവരും വിളിച്ചിരുന്നത്‌.
പഠനത്തിൽ അതിസമർത്ഥനായിരുന്നു ബോസ്‌.
കൊൽക്കത്തയിലെ ഹിന്ദുസ്‌കൂളിൽ ആദ്യകാല വിദ്യാഭ്യാസം പൂർത്തിയാക്കിയ ശേഷം പ്രസിഡൻസി കോളേജിൽ ഉന്നതവിദ്യാഭ്യാസത്തിന്‌ ചേർന്നു.
ഗണിതവും ഭൗതികശാസ്ത്രവുമായിരുന്നു ബോസിന്റെ ഇഷ്ടവിഷയങ്ങൾ.
കോളേജിൽ അദ്ധ്യാപകനായി പ്രശസ്‌ത ശാസ്‌ത്രജ്ഞൻ ജഗദീശ്‌ ചന്ദ്രബോസും സഹപാഠിയായി മേഘനാഥ്‌ സാഹയും സത്യയെൻ ബോസിന്‌ ഒപ്പമുണ്ടായിരുന്നു.
ഭാരതീയ രസതന്ത്രത്തിന്റെ ഗുരുവായി കാണുന്ന ആചാര്യ പ്രഫുല്ലചന്ദ്രറേയും അദ്ധ്യാപകനായിരുന്നു.
കൊൽക്കത്തയിലെ പ്രസിഡൻസി കോളേജിൽ നിന്ന്‌ ഒന്നാം റാങ്കോടുകൂടി എം.എസ്.സി. പാസ്സായ 1915-ൽ തന്നെ വിവാഹവും നടന്നു.
ഭാര്യ ഉഷ ബാലാഘോഷ്‌.
ഉഷ-ബോസ്‌ ദമ്പതിമാർക്ക്‌ അഞ്ചുമക്കൾ.
ജോലിയിൽ
1917 -ൽ കൊൽക്കത്ത സർവകലാശാലയിൽ അദ്ധ്യാപകനായി ചേർന്നു.
ഇവിടെ മോഡേൺ മാത്തമാറ്റിക്‌സിലും ഭൗതിക ശാസ്‌ത്രത്തിലും പുതിയ ബിരുദാനന്തര ബിരുദ പദ്ധതികൾ ആരംഭിക്കുന്നതിൽ നിർണായകമായ പങ്കുവഹിച്ചു.
ആൽബർട്ട്‌ ഐൻസ്റ്റൈന്റെ ആപേക്ഷികതാ സിദ്ധാന്തത്തിന്റെ അകംപൊരുൾ നന്നായി മനസ്സിലാക്കിയ ആദ്യകാല പണ്‌ഡിതരിലൊരാളും ബോസ്‌ തന്നെയായിരുന്നു.
ആപേക്ഷികതാ സിദ്ധാന്തം വിദ്യാർത്ഥികൾക്കായി സിലബസിൽ ഉൾപ്പെടുത്താൻ നടപടിയെടുത്തതിനൊപ്പം തന്നെ ഐൻസ്റ്റൈന്റെ സംഭാവനകൾ ഇംഗ്‌ളീഷിലേക്ക്‌ പരിഭാഷപ്പെടുത്തുകയും ചെയ്‌തു.
1921 -ൽ ധാക്കാ സർവകലാശാലയിൽ റീഡറായി ജോലി ഏറ്റെടുത്തു.
ഇക്കാലത്താണ്‌ ഫോട്ടോണുകളെക്കുറിച്ചുള്ള പ്രശസ്‌തമായ ശാസ്‌ത്രപ്രബന്ധം രചിക്കുന്നത്‌.
മാക്‌സ്‌ പ്ലാങ്കിന്റെ ഒരു പ്രബന്ധം വായിച്ചതിന്റെ അനുഭവത്തിൽ ബോസ്‌ ഒരു പുതിയ പ്രബന്ധം തയ്യാറാക്കി.
പ്രോബബിലിറ്റിയുമായി ബന്ധപ്പെട്ട അടിസ്ഥാനപ്രശ്‌നങ്ങളെ പിന്തുടർന്നാണ്‌ ബോസ്‌ തന്റേതായ നിഗമനം ഈ പ്രബന്ധത്തിൽ വ്യക്തമാക്കി, പക്ഷേ അന്നത്തെ ശാസ്‌ത്രസമൂഹവും ജേർണലുകളും ഇത്‌ അംഗീകരിക്കാൻ കൂട്ടാക്കിയില്ല.
ശ്രദ്ധേയമായ ഈ രചന ഐൻസ്റ്റീന്റെ പക്കലെത്തിയ ഉടൻതന്നെ നിർണായകമായ അംഗീകാരം ലഭിച്ചു.
ഐൻസ്റ്റൈൻ തന്നെ ജർമ്മൻ ഭാഷയിലേക്ക്‌ തർജ്ജിമ ചെയ്‌ത്‌ പ്രസിദ്ധീകരിച്ചു.
ഒപ്പം ഈ പ്രബന്ധത്തെ കുറിച്ച്‌ ഒരു പോപ്പുലർ ലേഖനവും ഐൻസ്റ്റൈൻ എഴുതി.
തുടർന്ന്‌ ബോസ്‌ ഐൻസ്റ്റൈൻ സ്റ്റാറ്റിസ്റ്റിക്‌സ്‌ എന്ന മേഖല തന്നെ ഉരുത്തിരിഞ്ഞു.
ഈ നിയമം അനുസരിക്കുന്ന കണങ്ങളെ ബോസോണുകൾ എന്നും അിറയപ്പെടാൻ തുടങ്ങി.
വാതക ബോസോണുകളെ തണുപ്പിച്ച്‌ കേവലപൂജ്യനിലയ്‌ക്ക്‌ (-273oC) അടുത്തെത്തിച്ചാൽ ബോസ്‌-ഐൻസ്റ്റൈൻ നിയമപ്രകാരം ആറ്റങ്ങൾ ഒന്നുചേർന്ന്‌ ഒരു പുതിയ അവസ്ഥ സൃഷ്‌ടിക്കും.
ഇത്‌ ദ്രവ്യത്തിന്റെ അഞ്ചാമത്തെ അവസ്ഥയായി കണക്കാക്കി.
1924 ലാണ്‌ ഈ കണ്ടുപിടിത്തം നടന്നത്‌.
എന്നാൽ 1995 -ൽ മാത്രമാണ്‌ പരീക്ഷണത്തിലൂടെ ഇത്‌ സ്ഥിരീകരിക്കപ്പെട്ടത്‌.
എറിക്‌ കോർണലും വീമാനും ചേർന്ന്‌ നടത്തിയ പരീക്ഷണത്തിലൂടെ 'ബോസ്‌-ഐൻസ്റ്റീൻ കണ്ടൻസേറ്റ്‌' ശാസ്‌ത്രലോകം വ്യക്തമായി അംഗീകരിച്ചു.
അപേക്ഷികതാ സിദ്ധാന്തത്തിൽ സവിശേഷപഠനവും ക്രിസ്റ്റലോഗ്രാഫി , ഫ്‌ളൂറസൻസ്‌ , തെർമോലൂമിനസൻസ്‌ എന്നിവയിൽ ബോസ്‌ പരീക്ഷണങ്ങൾ നടത്തുകയും ചെയ്‌തു.
1924 -ൽ 10 മാസക്കാലം മാഡം ക്യൂറിയുമായി ചേർന്ന്‌ ഗവേഷണം നടത്താനുള്ള സ്‌കോളർഷിപ്പ്‌ ധാക്കാ സർവകലാശാല അനുവദിച്ചത് ‌ ബോസിന്റെ ജീവിതത്തിലെ വഴിത്തിരിവായി.
തുടർന്ന്‌ ബർലിനിൽ വച്ച്‌ ഐൻസ്റ്റൈനെ സന്ദർശിക്കുകയും ചെയ്‌തു.
ഭാരത സ്വാതന്ത്ര്യത്തന്‌ തൊട്ടുമുമ്പ്‌ കൊൽക്കത്തയിൽ തിരിച്ചെത്തി അവിടെ പ്രൊഫസറായി ചേർന്നു.
ശാസ്‌ത്രത്തെ പ്രാദേശിക ഭാഷയിലെത്തിക്കുന്നതിൽ വളരെയേറെ സംഭാവനകൾ ബോസ്‌ നൽയിരുന്നു.
പ്രാദേശിക ഭാഷയിലെത്തുന്നതോടെ കൂടുതൽ ജനങ്ങളിലേക്ക്‌ ശാസ്‌ത്രനേട്ടങ്ങളെ എത്തിക്കാമെന്നത്‌ അദ്ദേഹത്തെ ആവശഭരിതനാക്കിയിരുന്നു.
ശാസ്‌ത്രത്തിന്റെ വിവിധ കൈവഴികളെ ജനകീയവൽക്കരിക്കുന്നതിനുള്ള ശ്രമങ്ങളെല്ലാം രാഷ്‌ട്രീയ പ്രവർത്തനമായി കാണാം.
ദേശീയ പ്രസ്ഥാനങ്ങളുമായി ബന്ധപ്പെട്ട്‌ രാഷ്‌ട്രീയ പ്രവർത്തകരും, സാഹിത്യനായകരും, ശാസ്‌ത്രജ്ഞരും പൊതുജനങ്ങളുമെല്ലാം ബംഗാളിൽ സംഘടിച്ചിരുന്നതും ഇത്തരത്തിലുള്ള പ്രവർത്തനങ്ങൾക്ക്‌ ബോസിന്‌ സഹായകമായി.
ബോസും മേഘനാഥ്‌ സാഹയും
1917-ൽ ബോസും അദ്ദേഹത്തിന്റെ സഹപാഠി മേഘനാഥ്‌ സാഹയും കൊൽക്കത്ത സർവകലാശാലയിൽ അദ്ധ്യാപകരായി ചേർന്നു.
അതിനിടെ ജർമൻ , ഫ്രഞ്ച്‌ ഭാഷകൾ പഠിച്ച ബോസ്‌, ഐൻസ്റ്റൈന്റെയും മാക്സ്പ്ലാങ്കിന്റെയും ശാസ്ത്രപ്രബന്ധങ്ങൾ ഇംഗ്ലീഷിലേക്കു തർജ്ജമ ചെയ്തു.
അധ്യാപനം കൂടാതെ കാര്യമായ മേറ്റ്ന്തെങ്കിലും ചെയ്യണമെന്ന ബോസിന്റെയും സാഹയുടെയും ഉറച്ച തീരുമാനത്തിന്റെ ഫലമായിരുന്നു ആ സംരംഭം.
പുതിയതായി രൂപം കൊണ്ട ധാക്ക സർവകലാശാലയുടെ ഭൗതികശാസ്ത്ര വിഭാഗത്തിൽ അദ്ധ്യാപകനായി 1921 -ൽ ബോസ്‌ നിയമിതനായി.
അവിടെവെച്ചാണ്‌ പ്രകാശത്തിന്റെ ക്വാണ്ടം ഭൗതികഗുണത്തിന്‌ ഗണിതസമീകരണം നൽകി ബോസ്‌ ചരിത്രം സൃഷ്ടിക്കുന്നത്‌.
ബോസിന്റെ സംഭാവനകൾ
എല്ലാത്തരം വികിരണങ്ങളെയും ആഗിരണം ചെയ്യുന്ന സാങ്കൽപ്പിക തമോവസ്തുവിൽ നിന്നു പുറപ്പെടുന്ന വികിരണങ്ങളെ (blackbody radiation) മാതൃകയാക്കിയാണ്‌ പത്തൊൻപതാം നൂറ്റാണ്ടിന്റെ അവസാനം മാക്സ്‌ പ്ലാങ്ക്‌ ക്വാണ്ടം സിദ്ധാന്തത്തിന്‌ രൂപം നൽകിയത്‌.
പ്രകാശം നിശ്ചിത ഊർജ്ജ പൊതികൾ(ക്വാണ്ട) അഥവാ പാക്കറ്റുകൾ ആയി പ്രവഹിക്കുന്നു എന്നാണ്‌ ആ സിദ്ധാന്തം പറയുന്നത്‌.
(ഊർജ്ജപൊതികളായ പ്രകാശകണങ്ങൾക്ക്‌ ' ഫോട്ടോണുകൾ ' എന്ന പേര്‌ ലഭിക്കുന്നത്‌ 1926-ൽ).
ക്വാണ്ടം സിദ്ധാന്തമുപയോഗിച്ച്‌ 1905-ൽ ഐൻസ്റ്റീൻ ഫോട്ടോ ഇലക്ട്രിക് പ്രഭാവം വിശദീകരിച്ചെങ്കിലും, പ്രകാശം കണത്തിന്റെ സ്വഭാവം പ്രകടിപ്പിക്കുന്നു എന്നു വിശ്വസിക്കാൻ 1920-കൾ വരെ മിക്ക ശാസ്ത്രജ്ഞരും തയ്യാറായില്ല.
ജയിംസ്‌ ക്ലാർക്ക്‌ മാക്സ്‌വെല്ലിന്റെ പ്രശസ്തമായ വൈദ്യുതകാന്തിക സിദ്ധാന്തത്തിന്റെ സ്വാധീനത്തിലായിരുന്നു ലോകം.
മാക്‌വെല്ലിന്റെ സിദ്ധാന്തപ്രകാരം പ്രകാശം വൈദ്യുതകാന്തിക തരംഗമാണ്‌.
വൈദ്യുതകാന്തിക തരംഗസിദ്ധാന്തത്തിന്റെ കാര്യത്തിൽ മാക്സ്‌വെൽ ചെയ്തതുപോലെ, ക്ലാസിക്കൽ ഇലക്ട്രോഡൈനാമിക്സാണ്‌ തന്റെ സിദ്ധാന്തം രൂപപ്പെടുത്താൻ മാക്സ്പ്ലാങ്ക്‌ ഉപയോഗിച്ചതും.
മാക്സ് പ്ലാങ്ക് രചിച്ച പ്രശസ്തമായ പ്രബന്ധം 1920 -കളുടെ തുടക്കത്തിൽ വിദേശത്തുള്ള സുഹൃത്തു മുഖേന ബോസിന്‌ വായിക്കാൻ കിട്ടി.
അത്‌ സൂക്ഷമായി പരിശോധിച്ച ബോസ്‌, ചില പൊരുത്തക്കേടുകൾ ആ പ്രബന്ധത്തിൽ കണ്ടെത്തി.
ആ പൊരുത്തക്കേടുകൾ മാറ്റാൻ ബോസ്‌ സ്വതന്ത്രമായ ഒരു സ്റ്റാറ്റിസ്റ്റിക്കൽ മാർഗ്ഗം കണ്ടെത്തുകയാണുണ്ടായത്‌.
ഒരു പാത്രത്തിലുൾക്കൊള്ളുന്ന വാതകകണങ്ങൾക്കു തുല്യമായി പ്രകാശകണങ്ങളായ ഫോട്ടോണുകളെ പരിഗണിച്ചാണ്‌ ബോസ്‌ തന്റെ സമീകരണത്തിലെത്തിയത്‌.
രണ്ട്‌ നാണയങ്ങൾ ഒരുമിച്ചു ടോസ്‌ ചെയ്താൽ എത്ര ജോഡീകരണം സംഭവിക്കാം എന്ന്‌ ചിന്തിച്ചു നോക്കുക.
ഇതിനുള്ള മറുപടിയിൽ നിന്നാണ്‌ ബോസ്‌ തന്റെ ഉൾക്കാഴ്ച രൂപപ്പെടുത്തിയത്‌.
രണ്ട്‌ നാണയങ്ങൾ ടോസ്‌ ചെയ്യുമ്പോൾ ലഭിക്കുന്ന ഫലങ്ങളുടെ സംഭാവ്യത (probability) രണ്ട്‌ തലയോ, രണ്ട്‌ പുലിയോ ആകാം.
അല്ലെങ്കിൽ ഒരു പുലിയും ഒരു തലയും ആകാം.
ആകെ സംഭാവ്യത മൂന്ന്‌.
പരസ്പരം തിരിച്ചറിയാൻ കഴിയാത്ത നാണയങ്ങളുടെ കാര്യത്തിലേ ഇത്‌ ശരിയാകൂ എന്ന്‌ മനസ്സിലാക്കിയിടത്താണ്‌ ബോസിന്റെ വിജയം.
തിരിച്ചറിയാൻ പാകത്തിൽ അടിയാളപ്പെടുത്തിയവയാണ്‌ നാണയങ്ങൾ എങ്കിൽ സംഭാവ്യതാസംഖ്യ മൂന്ന്‌ എന്നത്‌ ശരിയാവില്ല എന്ന്‌ ബോസ്‌ കണ്ടു.
ഒരു പുലിയും ഒരു തലയുമെന്നത്‌, ആദ്യനാണയത്തിന്റെ തലയും രണ്ടാമത്തേതിന്റെ പുലിയും , നേരെ തിരിച്ചും എന്ന്‌ സംഭവിക്കാം.
ഇവിടെ സംഭാവ്യതയുടെ എണ്ണം നാലാകുന്നു.
സമാനസ്വഭാവമുള്ള ഒരു കൂട്ടം കണങ്ങളെ കൈകാര്യം ചെയ്യാനുപയോഗിക്കുന്ന സ്റ്റാറ്റിസ്റ്റിക്സ്‌ കൊണ്ട്‌ വ്യത്യസ്തസ്വഭാവമുള്ള കണങ്ങളെ നിർവചിക്കാനാവില്ല.
തിരിച്ചറിയാൻ കഴിയുന്ന നാണയങ്ങൾ ടോസ്‌ ചെയ്തപ്പോഴത്തേതുപോലെ സംഭാവ്യത വ്യത്യാസപ്പെടുന്നു.
ഇതാണ്‌ ബോസിനെ തന്റെ സമീകരണത്തിലെത്താൻ സഹായിച്ച ഉൾക്കാഴ്ച.
സമാനസ്വഭാവമുള്ള വാതകകണങ്ങളെപ്പോലെ ഫോട്ടോണുകളെ പരിഗണിച്ചുകൊണ്ട്‌ തികച്ചും വ്യത്യസ്തമായ മാർഗ്ഗത്തിലൂടെ മാക്സ്‌ പ്ലാങ്കെത്തിയ അതേ ലക്ഷ്യത്തിലെത്താൻ ബോസിന്‌ സാധിച്ചു.
ക്ലാസിക്കൽ ഇലക്ട്രോഡൈനാമിക്സിന്റെ സഹായമില്ലാതെ തന്നെ.
ആ കണ്ടെത്തൽ ക്വാണ്ടംഭൗതികത്തിലെ നാഴികക്കല്ലാകുകയും ചെയ്തു.
ബോസ്‌ കണ്ടെത്തിയ മേൽപ്പറഞ്ഞ സംഭാവ്യതാവ്യത്യാസം സ്റ്റാറ്റിസ്റ്റിക്കിലെ പിഴവായാണ്‌ പലരും ആദ്യം കരുതിയത്‌.
സ്റ്റാറ്റിസ്റ്റിക്സിലെ 'ലളിതമായ കണക്കുകൂട്ടലിൽ പോലും പിഴവു വരുത്തിയിരിക്കുന്നു' എന്ന കാരണത്താൽ ബോസിന്റെ പ്രബന്ധം പ്രസിദ്ധീകരിക്കാൻ പ്രമുഖ ശാസ്ത്ര ജേണലുകൾ വിസമ്മതിച്ചു.
നിരാശനായ ബോസ്‌ അത്‌ ഐൻസ്റ്റയിന്‌ അയച്ചു കൊടുത്തു.
ബോസിന്റെ പ്രബന്ധത്തിലേത്‌ പിശകല്ലെന്ന്‌ ഐൻസ്റ്റയിന്‌ ബോധ്യമായി, മാത്രമല്ല ബോസ്‌ എത്തിയിരിക്കുന്ന നിഗമനങ്ങൾ അദ്ദേഹത്തെ ആവേശഭരിതനാക്കുകയും ചെയ്തു.
ഐൻസ്റ്റയിൻ തന്നെ ആ പ്രബന്ധം ജർമ്മൻ ഭാഷയിലേക്ക്‌ പരിഭാഷപ്പെടുത്തി 'സെയ്ത്ഷിഫ്ട്‌ ഫർ ഫിസിക്‌' എന്ന കുലീന മാസികയിൽ പ്രസിദ്ധീകരിച്ചു.
1924-ലായിരുന്നു അത്‌.
പ്രകാശത്തിന്റെ ദ്രവ്യഗുണം സ്ഥിരീകരിക്കപ്പെടുകായായിരുന്നു ബോസിന്റെ പ്രബന്ധത്തിലൂടെ.
ഫോട്ടോണുകൾ , അവയുടെ ക്വാണ്ടം മെക്കാനിക്കൽ ഗുണമായ ഭ്രമണത്തിന്റെ (spin) അടിസ്ഥാനത്തിൽ ഭിന്നകങ്ങളാണോ അഭിന്നകങ്ങളാണോ (അഭിന്നകം = identical) എന്നു നിശ്ചയിക്കാനുള്ള ഗണിത നിയമങ്ങളായിരുന്നു ബോസിന്റെ സമീകരണത്തിലുള്ളത്‌. 'ബോസ്‌ - ഐൻസ്റ്റൈൻ സമീകരണം'(Bose- Eintein statistics) എന്നാണ്‌ ആ നിയമങ്ങൾ അറിയപ്പെടുന്നത്‌.
ബോസിന്റെ പേരിനൊപ്പം ഐൻസ്റ്റൈന്റെ പേര്‌ ചേർക്കപ്പെട്ടത്‌ യാദൃച്ഛികമായല്ല.
ബോസിന്റെ കണ്ടെത്തലിന്റെ മറ്റ്‌ സാധ്യതകൾ ആരായാൻ ഐൻസ്റ്റയിൻ തീരുമാനിച്ചതുകൊണ്ടാണത്‌ സംഭവിച്ചത്‌.
ഫോട്ടോണുകളെപ്പറ്റി ബോസ്‌ പറഞ്ഞത്‌ എന്തുകൊണ്ട്‌ മറ്റ്‌ വാതക ആറ്റങ്ങളുടെ കാര്യത്തിൽ ബാധകമായിക്കൂടാ എന്ന്‌ അദ്ദേഹം അന്വേഷണം നടത്തി.
ക്വാണ്ടം മെക്കാനിക്കൽ ഗുണമായ 'സ്പിൻ' അടിസ്ഥാനപ്പെടുത്തി ദ്രവ്യത്തിന്റെ ഘടകാംശങ്ങളായ കണങ്ങളെ രണ്ടായാണ്‌ തിരിച്ചിട്ടുള്ളത്‌; ബോസോണുകൾ എന്നും ഫെർമിയോണുകൾ എന്നും.
ബോസോണുകളുടെ സ്പിൻ പൂർണ്ണസംഖ്യയും (0, 1, 2, .....) ഫെർമിയോണുകളുടേത്‌ അർധപൂർണ്ണസംഖ്യയും (1/2, 3/2, 5/2,....) ആണ്‌.
ബോസ്‌-ഐൻസ്റ്റൈൻ സമീകരണം അനുസരിക്കുന്നവയാണ്‌ ബോസോണുകളെങ്കിൽ, ഫെർമി-ഡിറാക്‌ സമീകരണമാണ്‌ ഫെർമിയോണുകളുടെ അടിസ്ഥാനം.
പ്രോട്ടോണുകൾക്കും ന്യൂട്രോണുകൾക്കും അടിസ്ഥാനമായ ക്വാർക്കുകളും, ഇലക്ട്രോണുകൾക്കും ന്യൂട്രിനോ മുതലായ കണങ്ങൾക്കും അടിസ്ഥാനമായ ലപ്ടോണുകളും ചേർന്ന ഗണത്തെ പൊതുവെ ഫെർമിയോണുകൾ എന്നു വിളിക്കുന്നു.
ഫോട്ടോണുകൾ, ഗ്ലുവോണുകൾ തുടങ്ങി ബലങ്ങൾ സൃഷ്ടിക്കുകയും വഹിക്കുകയും ചെയ്യുന്ന കണങ്ങളാണ്‌ ബോസോണുകൾ.
ബോസോണുകളുടെ പ്രത്യേകത അവയെ ശീതീകരിച്ച്‌ ഒരേ ക്വാണ്ടം മെക്കാനിക്കൽ അവസ്ഥയിലേക്ക്‌ എത്തിക്കാം എന്നതാണ്‌.
ബോസോണുകളായ വാതക ആറ്റങ്ങളെ ശീതീകരിച്ച്‌ കേവലപൂജ്യത്തിന്‌ വളരെ അടുത്തുവരെ എത്തിച്ചാൽ ബോസ്‌-ഐൻസ്റ്റയിൻ സമീകരണ പ്രകാരം, ആറ്റങ്ങൾ ഒത്തുചേർന്ന്‌ ഒരു സൂപ്പർ ആറ്റത്തിന്റെ സ്വഭാവമാർജ്ജിക്കുമെന്നും അത്‌ പുതിയൊരു ദ്രവ്യാവസ്ഥ ആയിരിക്കുമെന്നും 1924-ൽ ഐൻസ്റ്റയിൻ പ്രവചിച്ചു. ' ബോസ്‌-ഐൻസ്റ്റയിൻ സംഘനനം' (ബി.ഇ.സി) എന്നറിയപ്പെടുന്ന ഈ പ്രക്രിയവഴി രൂപപ്പെടുന്ന ദ്രവ്യാവസ്ഥയാണ്‌ ' ബോസ്‌-ഐൻസ്റ്റയിൻ സംഘനിതാവസ്ഥ'.
1995-ൽ യു.എസിലെ ബൗൾഡറിൽ കോളറാഡോ സർവ്വകലാശാലയിലെ എറിക്‌ കോർനെലും കാൾ വീമാനും വാതക ആറ്റങ്ങളെ ആദ്യമായി ബോസ്‌-ഐൻസ്റ്റയിൻ സംഘനനത്തിന്‌ വിധേയമാക്കി ചരിത്രം സൃഷ്ടിച്ചു.
അത്‌ അഞ്ചാമത്തെ ദ്രവ്യാവസ്ഥയായി പ്രഖ്യാപിക്കപ്പെട്ടു.
ഏതാണ്ട്‌ രണ്ടായിരത്തോളം റുബീഡിയം-87 വാതക ആറ്റങ്ങളെ 170 നാനോകെൽവിൻ (nK) ഊഷ്മാവിൽ എത്തിച്ചാണ്‌ സംഘനനം സാധ്യമാക്കിയത്‌.
നാലുമാസത്തിനു ശേഷം, സ്വതന്ത്രമായ മറ്റൊരു ശ്രമത്തിന്റെ ഫലമായി മസാച്ച്യൊാസ്റ്റ്സ്‌ ഇൻസ്റ്റിട്ട്യൂട്ട്‌ ഓഫ്‌ ടെക്നോളജി(എം.ഐ.ടി)യിലെ വൂൾഫ്ഗാങ്ങ്‌ കെറ്റർലി സോഡിയം-23 ആറ്റങ്ങളെ അതിശീതാവസ്ഥയിലെത്തിച്ച്‌ ബോസ്‌-ഐൻസ്റ്റയിൻ സംഘനിതാവസ്ഥ സൃഷ്ടിച്ചു.
കോർനെലും വീമാനും കെറ്റർലിയും തങ്ങളുടെ കണ്ടെത്തലിന്‌ 2001-ലെ ഭൗതികശാസ്ത്രത്തിനുള്ള നോബൽ സമ്മാനം പങ്കിട്ടു.
1924-ലെ ആ നാലുപേജ്‌ പ്രബന്ധം ബോസിന്റെ ജീവിതത്തിൽ വഴിത്തിരിവായി.
അദ്ദഹത്തിന്‌ വിദേശത്തു ഗവേഷണം നടത്താൻ ധാക്ക സർവകലാശാല സ്കോളർഷിപ്പ്‌ അനുവദിച്ചു.
രണ്ടു വർഷം പാശ്ചാത്യരാജ്യങ്ങളിൽ കഴിഞ്ഞ്‌ ഐൻസ്റ്റയിൻ ഉൾപ്പെടെയുള്ള പ്രമുഖരുമായി അടുത്തിടപഴകാൻ അദ്ദേഹത്തിന്‌ അവസരം ലഭിച്ചു.
പക്ഷേ, പിന്നീട്‌ ക്വാണ്ടം ഭൗതികഗവേഷണത്തിൽ തുടരാൻ ബോസിനായില്ല.
അദ്ദേഹത്തിന്റെ ശ്രദ്ധ ഏകീകൃതഭൗതികനിയമത്തിനുള്ള (Unified Theory) ശ്രമങ്ങളിലായി.
അന്നത്‌ തികച്ചും അപക്വമായ മേഖലയായിരുന്നതിനാൽ കാര്യമായ സംഭാവന സാധ്യമായില്ല.
എക്സ്‌റേ വിഭംഗനം , വൈദ്യുതകാന്തിക തരംഗങ്ങളും അയണോസ്ഫിയറും തമ്മിലുള്ള പ്രതിപ്രവർത്തനം തുടങ്ങിയ മേഖലകളിൽ ശ്രദ്ധേയമായ സംഭാവനകൾ പിൽക്കാലത്ത്‌ ബോസിൽ നിന്നുണ്ടായി.
1924-ലെ കണ്ടെത്തലിന്‌ പക്ഷേ, വേണ്ടത്ര അന്താരാഷ്ട്ര അംഗീകാരം ബോസിന്‌ ലഭിച്ചില്ല.
ബോസോണുകളുമായി ബന്ധപ്പെട്ട്‌ ഒന്നിലേറെ പേർക്ക്‌ നോബൽ സമ്മാനം പിൽക്കാലത്ത്‌ ലഭിച്ചു.
പക്ഷേ, എല്ലാ യോഗ്യതയുമുണ്ടായിട്ടും ബോസ്‌ നോബൽ സമ്മാനത്തിന്‌ തിരഞ്ഞെടുക്കപ്പെട്ടില്ല.
റോയൽ സൊസൈറ്റിയുടെ ഫെലോഷിപ്പു പോലും അദ്ദേഹത്തെ തേടിയെത്തുന്നത്‌, തന്റെ സുപ്രധാന നേട്ടം കൈവരിച്ച്‌ 34 വർഷത്തിന്‌ ശേഷമാണ്‌.
ബോസ്‌ തന്റെ അവസാനത്തെ രണ്ടു പതിറ്റാണ്ട്‌ ശാസ്ത്രപ്രചാരണത്തിലാണ്‌ ശ്രദ്ധയൂന്നിയത്‌.
1974 ഫെബ്രുവരി നാലിന്‌ അദ്ദേഹം അന്തരിച്ചു.
"ഒരിക്കലെത്തി പിന്നീടൊരിക്കലും മടങ്ങിവരാത്ത ധൂമകേതുവിനപ്പോലെയാണ്‌ ഞാൻ"-1924-ലെ നേട്ടത്തെ മുൻനിർത്തി ജീവിതാന്ത്യത്തിൽ ബോസ്‌ പറഞ്ഞു.